**Ақылы автотұрақ елорда бюджетін 2 млрд теңгеге толықтырды**

**Ақылы автотұрақ қызметінің арқасында жоба басталғалы қала бюджеті 2 миллиард теңгеден астам сомаға толықтырылды. Тұрақ ақысы 202 млн теңгені құрады.**

Автотұрақ айыппұлынан түскен барлық қаражат қала бюджетіне түседі. Ақылы автотұрақтар жүйесі 2,7 млрд теңгеден астам «Парковочное пространство Астаны» ЖШС инвестициясы арқасында іске асырылды. Мемлекет кірісі 92%, «Парковочное пространство Астаны»ЖШС кірісі 8% құрады. Мемлекет тарапынан инвестициялар тартылған жоқ.

Ағымдағы жылдың қаңтар-қазан айларында көлік тоқтауы және қою ережелерін бұзған көлік иелерінің саны 110 мыңнан астам адамды құрады.

«Астана тұрғындары ақылы автотұрақтарда жеке уақытын жоспарлауда жауапкершілікті арттырды. *Ақылы автотұрақтар іске қосылғалы бері автотұрақтардың айналымы 6 есеге өсті, орташа тұрақ уақыты 40 минуттан аспайды. Көлік құралдарын тоқтату немесе тұраққа қою ережелерін бұзу саны 30%-ға азайды. Соның нәтижесінде біз қала көшелеріндегі өткізу қабілеттілігінің артқанын көріп отырмыз, - деп хабарлайды* «Парковочное пространство Астаны» ЖШС баспасөз қызметі.

Елордадағы нөмірленуі 11\*\*, 2\*\*\*, 3\*\*\*, 4\*\*\* деп басталатын ақылы автотұрақ аймақтары 2022 жылдың 1 наурызынан бастап жұмыс режиміне көшкенін естеріңізге саламыз. Ақылы тұрақтардың жұмыс уақыты: жұмыс күндері сағат 8:00-ден 20:00-ге дейін. Демалыс және мереке күндері автотұрақ тегін.